History of the Later Han/卷83

卷八十三　　逸民列傳第七十三

野王二老　向長　逢萌　周党　王霸　嚴光　井丹　梁鴻　高鳳　台佟　韓康　矯慎　戴良　法真　漢陰老父　陳留老父　龐公

《易》稱「《DD33》之時義大矣哉」. 又曰：「不事王侯，高尚其事. 」是以堯稱則天，不屈潁陽之高；武盡美矣，終全孤竹之潔. 自茲以降，風流彌繁，長往之軌未殊，而感致之數匪一. 或隱居以求其志，或回避以全其道，或靜已以鎮其躁，或去危以圖其安，或垢俗以動其概，或疵物以激其清. 然觀其甘心畎畝之中，憔悴江海之上，豈必親魚鳥、樂林草哉！亦雲性分所至而已. 故蒙恥之賓，屢黜不去其國；蹈海之節，千乘莫移其情. 適使矯易去就，則不能相為矣. 彼雖B376B376有類沽名者，然而蟬蛻囂埃之中，自致寰區之外，異夫飾智巧以逐浮利者乎！荀卿有言曰，「志意修則驕富貴，道義重則輕王公」也.

漢室中微，王莽篡位，士之蘊藉義憤甚矣. 是時裂冠毀冕，相攜持而去之者，蓋不可勝數. 楊雄曰：「鴻飛冥冥，弋者何篡焉. 」言其違患之遠也. 光武側席幽人，求之若不及，旌帛蒲車之所征賁，相望於岩中矣. 若薛方、逢萌，聘而不肯至；嚴光、周党、王霸，至而不能屈. 群方咸遂，志士懷仁，斯固所謂「舉逸民天下歸心」者乎！肅宗亦禮鄭均而征高鳳，以成其節. 自後帝德稍衰，邪{薛女}當朝，處子耿介，羞與卿相等列，至乃抗憤而不顧，多失其中行焉. 蓋錄其絕塵不反，同夫作者，列之此篇.

野王二老者，不知何許人也. 初，光武貳於更始，會關中擾亂，遣前將軍鄧禹西征，送之於道. 既反，因于野王獵，路見二老者即禽. 光武問曰：「禽何向？」並舉手西指，言「此中多虎，臣每即禽，虎亦即臣，大王勿往也. 」光武曰：「苟有其備，虎亦何患. 」父曰：「何大王之謬邪！昔湯即桀於鳴條，而大城於亳；武王亦即紂於牧野，而大城於郟D27A. 彼二王者，其備非不深也. 是以即人者，人亦即之，雖有其備，庸可忽乎！」光武悟其旨，顧左右曰：「此隱者也. 」將用之，辭而去，莫知所在.

向長字子平，河內朝歌人也. 隱居不仕，性尚中和，好通《老》、《易》. 貧無資食，好事者更饋焉，受之取足而反其餘. 王莽大司空王邑辟之，連年乃至，欲薦之於莽，固辭乃止. 潛隱於家. 讀《易》至《損》、《益》卦，喟然歎曰：「吾已知富不如貧，貴不如賤，但未知死何如生耳. 」建武中，男女娶嫁既畢，敕斷家事勿相關，當如我死也. 於是遂肆意，與同好北海禽慶俱遊五嶽名山，竟不知所終.

逢萌字子康，北海都昌人也. 家貧，給事縣為亭長. 時尉行過亭，萌候迎拜謁，既而擲CF48歎曰：「大丈夫安能為人役哉！」遂去之長安學，通《春秋經》. 時王莽殺其子宇，萌謂友人曰：「三綱絕矣！不去，禍將及人. 」即解冠掛東都城門，歸，將家屬浮海，客於遼東.

萌素明陰陽，知莽將敗，有頃，乃首戴瓦盎，哭於市曰：「新乎新乎！」因遂潛藏.

及光武即位，乃之琅邪勞山，養志修道，人皆化其德.

北海太守素聞其高，遣吏奉謁致禮，萌不答. 太守懷恨而使捕之. 吏叩頭曰：「子康大賢，天下共聞，所在之處，人敬如父，往必不獲，只自毀辱. 」太守怒，收之系獄，更發它吏. 行至勞山，人果相率以兵弩捍禦. 吏被傷流血，奔而還. 後詔書征萌，托以老耄，迷路東西，語使者雲：「朝廷所以征我者，以其有益於政，尚不知方面所在，安能濟時乎？」即便駕歸. 連征不起，以壽終.

初，萌與同郡徐房、平原李子雲、王君公相友善，並曉陰陽，懷德穢行. 房與子雲養徒各千人，君公遭亂獨不去，儈牛自隱. 時人謂之論曰：「避世牆東王君公. 」

周党字伯況，太原廣武人也. 家產千金. 少孤，為宗人所養，而遇之不以理，及長，又不還其財. 黨詣鄉縣訟，主乃歸之. 既而散與宗族，悉免遣奴婢，遂至長安遊學.

初，鄉佐嘗眾中辱黨，黨久懷之. 後讀《春秋》，聞復仇之義，便輟講而還，與鄉佐相聞，期克鬥日. 既交刃，而黨為鄉佐所傷，困頓. 鄉佐服其義，輿歸養之，數日方蘇，既悟而去. 自此敕身修志，州裏稱其高.

及王莽竊位，托疾杜門. 自後賊暴從橫，殘滅郡縣，唯至廣武，過城不入.

建武中，征為議郎，以病去職，遂將妻子居黽池. 複被征，不得已，乃著短布單衣，穀皮綃頭，待見尚書. 及光武引見，黨伏而不謁，自陳願守所志，帝乃許焉.

博士范升奏毀黨曰：「臣聞堯不須許由、巢父，而建號天下；周不待伯夷、叔齊，而王道以成. 伏見太原周党、東海王良、山陽王成等，蒙受厚恩，使者三聘，乃肯就車. 及陛見帝廷，黨不以禮屈，伏而不謁，偃蹇驕悍，同時俱逝. 党等文不能演義，武不能死君，釣采華名，庶幾三公之位. 臣願與坐雲台之下，考試圖國之道. 不如臣言，伏虛妄之罪. 而敢私竊虛名，誇上求高，皆大不敬. 」書奏，天子以示公卿. 詔曰：「自古明王聖主，必有不賓之士. 伯夷、叔齊不食周粟，太原周黨不受朕祿，亦各有志焉. 其賜帛四十匹. 」党遂隱居黽池，著書上下篇而終. 邑人賢而祠之.

初，黨與同郡譚賢伯升、雁門殷謨君長，俱守節不仕王莽世. 建武中，征，並不到.

王霸字儒仲，太原廣武人也. 少有清節. 及王莽篡位，棄冠帶，絕交宦. 建武中，征到尚書，拜稱名，不稱臣. 有司問其故. 霸曰：「天子有所不臣，諸侯有所不友. 」司徒侯霸讓位於霸. 閻陽毀之曰：「太原俗党，儒仲頗有其風. 」遂止. 以病歸，隱居守志，茅屋蓬戶. 連征，不至，以壽終.

嚴光字子陵，一名遵，會稽余姚人也. 少有高名，與光武同遊學. 及光武即位，乃變名姓，隱身不見. 帝思其賢，乃令以物色訪之. 後齊國上言：「有一男子，披羊裘釣澤中. 」帝疑其光，乃備安車玄EE34，遣使聘之. 三反而後至. 舍於北軍. 給床褥，太官朝夕進膳.

司徒侯霸與光素舊，遣使奉書. 使人因謂光曰：「公聞先生至，區區欲即詣造. 迫于典司，是以不獲. 願因日暮，自屈語言. 」光不答，乃投劄與之，口授曰：「君房足下：位至鼎足，甚善. 懷仁輔義天下悅，阿諛順旨要領絕. 」霸得書，封奏之. 帝笑曰：「狂奴故態也. 」車駕即日幸其館. 光臥不起，帝即其臥所，撫光腹曰：「咄咄子陵，不可相助為理邪？」光又眠不應，良久，乃張目熟視，曰：「昔唐堯著德，巢父洗耳. 士故有志，何至相迫乎！」帝曰：「子陵，我竟不能下汝邪？」於是升輿歎息而去.

複引光入，論道舊故，相對累日. 帝從容問光曰：「朕何如昔時？」對曰：「陛下差增于往. 」因共偃臥，光以足加帝腹上. 明日，太史奏客星犯禦坐甚急. 帝笑曰：「朕故人嚴子陵共臥耳. 」

除為諫議大夫，不屈，乃耕于富春山，後人名其釣處為嚴陵瀨焉. 建武十七年，複特徵，不至. 年八十，終於家. 帝傷惜之，詔下郡縣賜錢百萬、穀千斛.

井丹字大春，扶風CD37人也. 少受業太學，通《五經》，善談論，故京師為之語曰：「《五經》紛綸井大春. 」性清高，未嘗修刺修人.

建武末，沛王輔等五王居北宮，皆好賓客，更遣請丹，不能致. 信陽侯陰就，光烈皇后弟也，以外戚貴盛，乃詭說五王，求錢千萬，約能致丹，而別使人要劫之. 丹不得已，既至，就故為設麥飯蔥葉之食. 丹推去之，曰：「以君侯能供甘旨，故來相過，何其薄乎？」更置盛饌，乃食. 及就起，左右進輦. 丹笑曰：「吾聞桀駕人車，豈此邪？」坐中皆失色. 就不得已而令去輦. 自是隱閉，不關人事，以壽終.

梁鴻字伯鸞，扶風平陵人也. 父讓，王莽時為城門校尉，封脩遠伯，使奉少昊後，寓於北地而卒. 鴻時尚幼，以遭亂世，因卷席而葬.

後受業太學，家貧而尚節介，博覽無不通，而不為章句. 學畢，乃牧豕于上林宛中. 曾誤遺火，延及它舍. 鴻乃尋訪燒者，問所去失，悉以豕償之. 其主猶以為少. 鴻曰：「無它財，願以身居作. 」主人許之. 因為執勤，不懈朝夕. 鄰家耆老見鴻非恒人，乃共責讓主人，而稱鴻長者. 於是始敬異焉，悉還其豕. 鴻不受而去，歸鄉里.

勢家慕其高節，多欲女之，鴻並絕不娶. 同縣孟氏有女，狀肥醜而黑，力舉石臼，擇對不嫁，至年三十. 父母問其故. 女曰：「欲得賢如梁伯鸞者. 」鴻聞而娉之. 女求作布衣、麻屨，織作筐緝績之具. 及嫁，始以裝飾入門. 七日而鴻不答. 妻乃跪床下請曰：「竊聞夫子高義，簡斥數婦，妾亦偃蹇數夫矣. 今而見擇，敢不請罪. 」鴻曰：「吾欲裘褐之人，可與俱隱深山者爾. 今乃衣綺縞，傅粉墨，豈鴻所願哉？」妻曰：「以觀夫子之志耳. 妾自有隱居之服. 」乃更為椎髻，著布衣，操作而前. 鴻大喜曰：「此真梁鴻妻也. 能奉我矣！」字之曰德曜，名孟光.

居有頃，妻曰：「常聞夫子欲隱居避患，今何為默默？無乃欲低頭就之乎？」鴻曰：「諾. 」乃共入霸陵山中，以耕織為業，詠《詩》、《書》，彈琴以自娛. 仰慕前世高士，而為四皓以來二十四人作頌. 因東出關，過京師，作《五噫之歌》曰：「陟彼北芒兮，噫！顧覽帝京兮，噫！宮室崔嵬兮，噫！人之劬勞兮，噫！遼遼未央兮，噫！」肅宗聞而非之，求鴻不得. 乃易姓運期，名耀，字侯光，與妻子居齊魯之間.

有頃，又去適吳. 將行，作詩曰：

逝舊幫兮遐征，將遙集兮東南. 心C36E怛兮傷悴，志菲菲兮升降. 欲乘策兮縱邁，疾吾俗兮作讒. 競舉枉兮措直，鹹先佞分唌々. 固靡慚兮獨建，冀異州兮尚賢. 聊逍遙兮遨嬉，纘仲尼兮周流. 倘雲睹兮我悅，遂舍車兮即浮. 過季劄兮延陵，求魯連兮海隅. 雖不察兮光貌，幸神靈兮與休. 惟季春兮華阜，麥含含兮方秀. 哀茂時兮逾邁，湣芳香兮日臭. 悼吾心兮不獲，長委結兮焉究！口囂囂兮餘訕，嗟BB3CBB3C兮誰留？

遂至吳，依大家皋伯通，居廡下，為人賃舂. 每歸，妻為具食，不敢於鴻前仰視，舉案齊眉. 伯通察而異之，曰：「彼傭能使其妻敬之如此，非凡人也. 」乃方舍之於家. 鴻潛閉著書十餘篇. 疾且困，告主人曰：「昔延陵季子葬子於嬴博之間，不歸鄉里，慎勿令我子持喪歸去. 」及卒，伯通等為求葬地于吳要離塚傍. 鹹曰：「要離烈士，而伯鸞清高，可令相近. 」葬畢，妻子歸扶風.

初，鴻友人京兆高恢，少好《老子》，隱于華陰山中. 及鴻東遊思恢，作詩曰：「鳥嚶嚶兮友之期，念高子兮僕懷思，相念恢兮EBBC集茲. 」二人遂不復相見. 恢亦高抗，終身不仕.

高鳳字文通，南陽葉人也. 少為書生，家以農畝為業，而專精誦讀，晝夜不息. 妻嘗之田，曝麥於庭，令鳳護雞. 時天暴雨，而鳳持竿誦經，不覺潦水流麥. 妻還怪問，鳳方悟之. 其後遂為名儒，乃教授于西唐山中.

鄰里有爭財者，持兵而鬥，鳳往解之，不已，乃脫巾叩頭，固請曰：「仁義遜讓，奈何棄之！」於是爭者懷感，投兵謝罪.

鳳年老，執志不倦，名聲著聞. 太守連召請，恐不得免，自言本巫家，不應為吏，又詐與寡嫂訟田，遂不仕. 建初中，將作大匠任隗舉鳳直言，到公車，託病逃歸. 推其財產，悉與孤兄子. 隱身漁釣，終於家.

論曰：先大夫宣侯，嘗以講道餘隙，寓乎逸士之篇. 至《高文通傳》，輟而有感，以為隱者也，因著其行事而論之曰：「古者隱逸，其風尚矣. 潁陽洗耳，恥聞禪讓；孤竹長饑，羞食周粟. 或高棲以違行，或疾物以矯情，雖軌跡異區，其去就一也. 若伊人者，志陵青雲之上，身晦泥汙之下，心名且猶不顯，況怨累之為哉！與夫委體淵沙，鳴弦揆日者，不其遠乎！」

台佟字孝威，魏郡鄴人也. 隱于武安山，鑿穴為居，采藥自業. 建初中，州辟，不就. 刺史行部，乃使從事致謁. 佟載病往謝. 刺史乃執贄見佟曰：「孝威居身如是，甚苦，如何？」佟曰：「佟幸得保終性命，存神養和. 如明使君奉宣詔書，夕惕庶事，反不苦邪？」遂去，隱逸，終不見.

韓康字伯休，一名恬休，京兆霸陵人. 家世著姓. 常采藥名山，賣于長安市，口不二價，三十餘年. 時有女子從康買藥，康守價不移. 女子怒曰：「公是韓伯休那？乃不二價乎？」康歎曰：「我本欲避名，今小女子皆知有我，何用藥為？」乃遁入霸陵山中. 博士公車連征，不至. 桓帝乃備玄纁之禮，以安車聘之. 使者奉詔造康，康不得已，乃許諾. 辭安車，自乘柴車，冒晨先使者發. 至亭，亭長以韓征君當過，方發人牛修道橋. 及見康柴車幅巾，以為田叟也，使奪其牛. 康即釋駕與之. 有頃，使者至，知奪牛翁乃征君也. 使者欲奏殺亭長. 康曰：「此自老子與之，亭長何罪！」乃止. 康因中道逃遁，以壽終.

矯慎字仲彥，扶風茂陵人也. 少好黃、老，隱遁山谷，因穴為室，仰慕松、喬導引之術. 與馬融、蘇章鄉里並時，融以才博顯名，章以廉直稱，然皆推先於慎.

汝南吳蒼甚重之，因遺書以觀其志曰：

仲彥足下：勤處隱約，雖乘雲行泥，棲宿不同，每有西風，何嘗不歎！蓋聞黃、老之言，乘虛入冥，藏身遠遁，亦有理國養人，施於為政. 至如登山絕跡，神不著其證，人不睹其驗. 吾欲先生從其可者，於意何如？昔伊尹不懷道以待堯、舜之君. 方今明明，四海開闢，巢、許無為箕山，夷、齊悔入首陽. 足下審能騎龍弄鳳，翔嬉雲間者，亦非狐兔燕雀所敢謀也.

慎不答. 年七十餘，竟不肯娶. 後忽歸家，自言死日，及期果卒. 後人有見慎于敦煌者，故前世異之，或雲神仙焉.

慎同郡馬瑤，隱於B651山，以兔罝為事. 所居俗化，百姓美之，號馬牧先生焉.

戴良字叔鸞，汝南慎陽人也. 曾祖父遵，字子高，平帝時，為侍御史. 王莽篡位，稱病歸鄉里. 家富，好給施，尚俠氣，食客常三四百人. 時人為之語曰：「關東大豪戴子高. 」

良少誕節，母憙驢鳴，良常學之，以娛樂焉. 及母卒，兄伯鸞居廬啜粥，非禮不行，良獨食肉飲酒，哀至乃哭，而二人俱有毀容. 或問良曰：「子之居喪，禮乎？」良曰：「然. 禮所以制情佚也. 情苟不佚，何禮之論！夫食旨不甘，故致毀容之實. 若味不存口，食之可也. 」論者不能奪之.

良才既高達，而論議尚奇，多駭流俗. 同郡謝季孝問曰：「子自視天下孰可為比？」良曰：「我若仲尼長東魯，大禹出西羌，獨步天下，誰與為偶！」

舉孝廉，不就. 再辟司空府，彌年不到，州郡迫之，乃遁辭詣府，悉將妻子，既行在道，因逃入江夏山中. 優遊不仕，以壽終.

初，良五女並賢，每有求姻，輒便許嫁，疏裳布被、竹笥木屐以遣之. 五女能遵其訓，皆有隱者之風焉.

法真字高卿，扶風眉阝人，南郡太守雄之子也. 好學而無常家，博通內外圖典，為關西大儒. 弟子自遠方至者，陳留范冉等數百人. 性恬靜寡欲，不交人間事. 太守請見之，真乃幅巾詣謁. 太守曰：「昔魯哀公雖為不肖，而仲尼稱臣. 太守虛薄，欲以功曹相屈，光贊本朝，何如？」真曰：「以明府見待有禮，故敢自同賓末. 若欲吏之，真將在北山之北，南山之南矣. 」太守F256然，不敢複言.

辟公府，舉賢良，皆不就. 同郡田弱薦真曰：「處士法真，體兼四業，學窮典奧，幽居恬泊，樂以忘憂. 將蹈老氏之高蹤，不為玄纁屈也. 臣願聖朝就加袞職，必能唱《清廟》之歌，致來儀之鳳矣. 」會順帝西巡，弱又薦之. 帝虛心欲致，前後四征. 真曰：「吾既不能遁形遠世，豈飲洗耳之水哉？」遂深自隱絕，終不降屈. 友人郭正稱之曰：「法真名可得聞，身難得而見，逃名而名我隨，避名而名我追，可謂百世之師者矣！」乃共刊石頌之，號曰玄德先生. 年八十九，中平五年，以壽終.

漢陰老父者，不知何許人也. 桓帝延熹中，幸竟陵，過雲夢，臨沔水，百姓莫不觀者，有老父獨耕不輟. 尚書郎南陽張溫異之，使問曰：「人皆來觀，老父獨不輟，何也？」老父笑而不對. 溫下道百步，自與言. 老父曰：「我野人耳，不達斯語. 請問天下亂而立天子邪？理而立天子邪？立天子以父天下邪？役天下以奉天子邪？昔聖王宰世，茅茨采椽，而萬人以寧. 今子之君，勞人自縱，逸遊無忌. 吾為子羞之，子何忍欲人觀之乎！」溫大慚. 問其姓名，不告而去.

陳留老父者，不知何許人也. 桓帝世，黨錮事起，守外黃令陳留張升去官歸鄉里，道逢友人，共班草而言. 升曰：「吾聞趙殺鳴犢，仲尼臨河而反；覆巢竭淵，龍鳳逝而不至. 今宦豎日亂，陷害忠良，賢人君子其去朝乎？夫德之不建，人之無援，將性命之不免，奈何？」因相抱而泣. 老父趨而過之，植其杖，太息言曰：「籲！二大夫何泣之悲也？夫龍不隱鱗，鳳不藏羽，網羅高縣，去將安所？雖泣何及乎！」二人欲與之語，不顧而去，莫知所終.

龐公者，南郡襄陽人也. 居峴山之南，未嘗入城府. 夫妻相敬如賓. 荊州刺史列表數延請，不能屈，乃就候之. 謂曰：「夫保全一身，孰若保全天下乎？」龐公笑曰：「鴻鵠巢于高林之上，暮而得所棲；黿鼉穴於深淵之下，夕而得所宿. 夫趣舍行止，亦人之巢穴也. 且各得其棲宿而已，天下非所保也. 」因釋耕於壟上，而妻子耘于前. 表指而問曰：「先生苦居畎畝而不肯官祿，後世何以遺子孫乎？」龐公曰：「世人皆遺之以危，今獨遺之以安. 雖所遺不同，未為無所遺也. 」表歎息而去. 後遂攜其妻子登鹿門山，因采藥不反.

贊曰：江海冥滅，山林長往. 遠性風疏，逸情雲上. 道就虛全，事違塵枉.